section_heading: Sličnosti
paragraph_text: Šumska pečurka pripada grupi čiji je predstavnik lipika (lat. Agaricus arvensis) svilenkastobijelog klobuka koji na pritisak požuti. Dosta je slična jestiva gljiva gomoljastonoga šumarica (lat. Agaricus abruptibulba), koja ima stručak na dnu redovito jako zavinut i kao odrezano gomoljast. Budite oprezni, jer se lako može zamijeniti bijelom pupavkom ili zelenom pupavkom koje su smrtno otrovne, a imaju potpuno bijele listiće, na pritisak ne požute, nemaju miris po anisu i na dnu stručka postoji gomoljasto zadebljanje i ostacima bijelog ovoja.